## Pravilnik o amortizaciji

### NN 54/2001 (14.6.2001.), Pravilnik o amortizaciji

# MINISTARSTVO FINANCIJA

872

Na temelju članka 26. Zakona o porezu na dobit (»Narodne novine«, br.
127/00.) i članka 49. Zakona o porezu na dohodak (»Narodne novine«, br.
127/00.) donosim

## PRAVILNIK

### O AMORTIZACIJI

Članak 1.

(1) Ovim Pravilnikom propisuje se obračun amortizacije (otpisa)
dugotrajne materijalne i nematerijalne imovine koja se poreznom obvezniku
priznaje kao porezni rashod.

(2) Dugotrajnom materijalnom i nematerijalnom imovinom (u daljnjem
tekstu: dugotrajna imovina), smatraju se stvari i prava čiji je pojedinačni
trošak nabave veći od 1.000,00 kuna i vijek uporabe duži od godinu dana.

(3) Amortizaciji ne podliježu zemljišta, šume i slična obnovljiva
prirodna bogatstva, financijska imovina, spomenici kulture te umjetnička djela.

Članak 2.

Odredbe ovoga Pravilnika odnose se na obveznike poreza na dobit i
obveznike poreza na dohodak.

Članak 3.

(1) Amortizacija predmeta dugotrajne imovine obavlja se linearnom
metodom primjenom godišnjih amortizacijskih stopa iz tablice koja čini sastavni
dio ovoga Pravilnika.

(2) Godišnje amortizacijske stope iz stavka 1. ovoga članka porezni
obveznik može povećati do 100%.

Članak 4.

(1) Iznimno od odredbe članka 3. ovoga Pravilnika rashodom amortizacije smatra
se i dodatni, djelomični ili potpuni otpis opreme i poslovnih objekta koji su
nabavljeni ili izgrađeni u poreznom razdoblju. Smatra se da su oprema i
poslovni objekti nabavljeni odnosno izgrađeni u poreznom razdoblju u kojem su
stavljeni u uporabu.

(2) Opremom iz stavka 1. ovoga članka smatraju se postrojenja i
strojevi, alati, pogonski i uredski inventar, informatička oprema, uključujući
i software, namještaj, transportni uređaji i sred­stva, osim osobnih automobila
i drugih sredstava za prijevoz poslovodnih, rukovodnih i drugih zaposlenih
osoba, a poslovnim objektima smatraju se građevinski objekti koji služe za
obavljanje poslovne djelatnosti.

(3) Ako porezni obveznik dodatno djelomično otpiše dugotrajnu imovinu iz
stavka 1. ovoga članka, preostali neotpisani dio dugotrajne imovine otpisuje se
na način propisan u članku 3. ovoga Pravilnika.

Članak 5.

(1) Osnovicu za obračun amortizacije čini trošak nabave dugotrajne
imovine odnosno revalorizirani trošak nabave dugotrajne imovine.

(2) Amortizacija se obračunava za svaki predmet dugotrajne imovine
pojedinačno.

(3) Trošak amortizacije predmeta dugotrajne imovine priznaje se u
porezni rashod od prvog dana mjeseca koji slijedi iza mjeseca u kojem je
dugotrajna imovina stavljena u uporabu.

(4) Ne priznaje se kao
porezni rashod amortizacija obračunana na otpisanu dugotrajnu imovinu.

(5) Trošak amortizacije za
prodanu, darovanu, na drugi način otuđenu ili uništenu dugotrajnu imovinu
priznaje se u porezni rashod do kraja mjeseca u kojem je dugotrajna imovina bila
u uporabi.

(6) Neamortizirani trošak
nabave dugotrajne imovine iz stav­ka 5. ovoga članka kao i trošak nabave
dugotrajne imovine iz članka 1. stavka 3. ovog Pravilnika, priznaje se u
porezni rashod u poreznom razdoblju u kojemu je dugotrajna imovina prodana,
darovana, na drugi način otuđena ili uništena.

(7) Iznimno od odredbe stavka
6. ovog članka, ako je trošak nabave iskazan u revaloriziranom iznosu, u
porezni rashod priznaje se neamortizirani trošak nabave umanjen za
revalorizirani iznos koji do trenutka prodaje, darovanja, otuđenja na drugi
način ili uništenja nije uključen u prihode ili nije izravno pripisan kapitalu.

(8) Rashodima amortizacije
smatra se i povećani iznos amortizacije dugotrajne imovine zbog revalorizacije
na više, do visine iznosa koji je po toj osnovi u istom poreznom razdoblju
uračunan u prihode.

(9) Rashodima amortizacije
smatra se i povećani iznos amortizacije dugotrajne imovine zbog revalorizacije
na više za koju su dobici od revalorizacije izravno pripisani kapitalu u smislu
članka 4. stavak 3. i 4. Pravilnika o porezu na dobit.

(10) Ako porezni obveznik za
svoje potrebe otpisuje dugotrajnu imovinu po metodama i stopama različitim od
propisanih ovim Pravilnikom, a ukupno utvrđeni iznos amortizacije za porezno
razdoblje je manji od iznosa koji bi se dobio primjenom odredaba ovoga
Pravilnika, tako utvrđeni iznos predstavlja rashod amortizacije i u svrhe
oporezivanja.

Članak 6.

Predmeti dugotrajne imovine
što se ne mogu nedvojbeno razvrstati prema opisu dugotrajne imovine iz priložene
tablice, razvrstavaju se u skupinu »Ostala nespomenuta dugotrajna imovina«.

Članak 7.

Dugotrajna imovina i nakon
što je u cijelosti otpisana zadržava se u evidenciji i iskazuje u bilanci do
trenutka prodaje, darovanja, drugog načina otuđenja ili uništenja.

Članak 8.

Ovaj Pravilnik stupa na snagu
danom objave u »Narodnim novinama«.

Klasa: 410-01/01-01/476
Urbroj: 513-07/01-1
Zagreb, 8. lipnja 2001.

Ministar financija
**dr. Mato Crkvenac**, v. r.

if !supportEmptyParas endif

if !supportEmptyParas endif

|  |  |  |  |
| --- | --- | --- | --- |
| **TABLICA GODIŠNJIH STOPA AMORTIZACIJE DUGOTRAJNE IMOVINE PREMA AMORTIZACIJSKOM VIJEKU UTVRĐENOM ZA SVRHE OPOREZIVANJA** | | |if !supportMisalignedRows  |endif
|if !supportMisalignedRows  |endif
| if !supportEmptyParas endif | | |if !supportMisalignedRows  |endif
| if !supportEmptyParas endif | | |if !supportMisalignedRows  |endif
| **1. GRAĐEVINSKI OBJEKTI I POSTROJENJA** | **AMORTIZACIJSKI VIJEK** | **STOPA AMORTIZACIJE** |if !supportMisalignedRows  |endif
|if !supportMisalignedRows  |endif
|if !supportMisalignedRows  |endif
| 1.1. Građevinski objekti visokogradnje i niskogradnje armirano betonske i metalne konstrukcije (zgrade, mostovi, tuneli, nadvožnjaci, lukobrani, vezišta brodova, naftovodi, vodovodi, plinovodi i dalekovodi) kao i postrojenja koja se smatraju samostalnim građevinskim objektom | 40 | 2,5 |if !supportMisalignedRows  |endif
|  |  |  |if !supportMisalignedRows  |endif
| 1.2. Građevinski objekti niskogradnje s donjim strojem (donji stroj cesta i pruga, brane, nasipi, obaloutvrde i sl.) | 33,33 | 3 |if !supportMisalignedRows  |endif
|if !supportMisalignedRows  |endif
| 1.3. Građevinski objekti visokogradnje i niskogradnje drvene konstrukcije | 20 | 5 |if !supportMisalignedRows  |endif
| 1.4. Ostali građevinski objekti | 10 | 10 |if !supportMisalignedRows  |endif
| **2. OPREMA** |  |  |if !supportMisalignedRows  |endif
|  |  |if !supportMisalignedRows  |endif
|  |  |if !supportMisalignedRows  |endif
| 2.1. Oprema ( proizvodna i prijenosna oprema i postrojenja osim postrojenja navedenih u točki 1.1.) i brodovi | 20 | 5 |if !supportMisalignedRows  |endif
| 2.2. Pogonski i poslovni inventar (strojevi, alati, transportna sredstva i uređaji), zrakoplovi i tračna vozila | 10 | 10 |if !supportMisalignedRows  |endif
| 2.3. Namještaj, poslovni inventar u trgovini ugostiteljstvu i turizmu | 5 | 20 |if !supportMisalignedRows  |endif
| 2.4. Uredska oprema, informatička oprema, software, telekomunikacijska oprema, cestovna motorna vozila, vozila na motorni pogon i priključni uređaji | 4 | 25 |if !supportMisalignedRows  |endif
| **3. VOĆNJACI, VINOGRADI, HMELJNJACI I DRUGI TRAJNI NASADI** | 10 | 10 |if !supportMisalignedRows  |endif
| **4. OSNOVNO STADO** | 5 | 20 |if !supportMisalignedRows  |endif
| **5. DUGOTRAJNA NEMATERIJALNA IMOVINA** | 5 | 20 |if !supportMisalignedRows  |endif
| **6. OSTALA NESPOMENUTA DUGOTRAJNA IMOVINA** | 10 | 10 |if !supportMisalignedRows  |endif
| if !supportEmptyParas endif | | |if !supportMisalignedRows  |endif
| if !supportEmptyParas endif | if !supportEmptyParas endif | if !supportEmptyParas endif |if !supportMisalignedRows  |endif

if !supportEmptyParas endif

if !supportEmptyParas endif

Pravilnik, NN 54/2001-872